Litlhemptona

Litlhemptona () ir pilsēta (town) un pagasts Anglijā, Rietumsaseksas grāfistē, Erunas distrikta administratīvais centrs un lielākā apdzīvotā vieta. Atrodas grāfistes dienvidos pie Erunas upes ietekas Lamanšā  no grāfistes centra Čičesteras un  no valsts galvaspilsētas Londonas centra. Ietilpst Braitonas/Vērtingas/Litlhemptonas konurbācijā ar kopējo iedzīvotāju skaitu ap 470 tūkstošiem iedzīvotāju. Nozīmīgs Anglijas dienvidu piekrastes kūrorts.

 Vēsture 
Cilvēku apmetne Litlhemptonas vietā pastāvējusi vēl pirms romiešu laikiem, bet vēstures avotos tā pirmoreiz minēta Pastardienas grāmatā 1086. gadā kā Hanton. Attīstījusies kā osta Erunas upes grīvā un nozīmīga zvejas osta; lai nejauktu ar netālo Sauthemptonas ostu, Erunas upes grīvas ostai tika pievienots Little- — ‘Mazā [Hemptona]’. 18. gadsimtā Litlhemptona sāka attīstīties kā piekrastes kūrorts — šeit atpūtušās tādas slavenības, kā Džordžs Bairons, Semjuels Kolridžs, Persijs Šellijs u.c. Tika atklāta dzelzceļa līnija un prāmis uz Onflēru Francijā. No 1801. līdz 1901. gadam iedzīvotāju skaits pieauga no 584 līdz 5954 iedzīvotājiem. 1920. gados Litlhemptona bija zināma kā «Bērnu paradīze».

 Atsauces 

 Ārējās saites 

Kategorija:Anglijas pilsētas
Kategorija:Rietumsaseksa